ইউক্রেনকে সামরিক দেওয়া বন্ধ করল আমেরিকা!

ওয়েব ডেস্ক: ইউক্রেনের (Ukraine) প্রেসিডেন্ট ভলোদিমির জেলেনস্কির (Volodymyr Zelenskyy) সঙ্গে সরাসরি বিরোধের পর ট্রাম্প প্রশাসন ইউরোপে সবরকম সামরিক সহায়তা বন্ধ করে দিয়েছে, খবর হোয়াইট হাউস সূত্রে। প্রেসিডেন্ট ট্রাম্প স্পষ্ট করে দিয়েছেন, তাঁর একমাত্র উদ্দেশ্য শান্তিস্থাপন। অন্যদের সেই লক্ষ্যে প্রতিশ্রুতিবদ্ধ হওয়া প্রয়োজন। যুদ্ধ বন্ধের ক্ষেত্রে সমাধানের চেষ্টা আপাতত স্থগিত রাখছে ট্রাম্প প্রশাসন।

আরও পড়ুন: ভারতের সমালোচনায় রাষ্ট্রপুঞ্জের হাই কমিশনার ভলকার তুর্ক, মুখের উপর জবাব ভারতের

যদিও সাহায্য কতটা কমানো হবে তা স্পষ্ট নয়। ইউক্রেনে মার্কিন সামরিক সহায়তায় যে কোনও পরিবর্তন বর্তমান যুদ্ধ পরিস্থিতিতে বিধ্বংসী প্রভাব ফেলতে পারে। ট্রাম্প প্রশাসনের এক কর্তা জানিয়েছেন, এখনই পাকাপাকি ভাবে ইউক্রেনকে সাহায্য করা বন্ধ করছে না আমেরিকা। তবে আপাতত সামরিক সাহায্যের বিরতি চলছে। যদিও, মার্কিন সাহায্য স্থগিতের এই সিদ্ধান্তের বিষয়ে ইউক্রেনের প্রেসিডেন্ট জেলেনস্কির পক্ষ থেকেও মেলেনি প্রতিক্রিয়া।

জেলেনেস্কি এ প্রসঙ্গে জানিয়েছেন, এই মুহূর্তে ইউক্রেনের নিরাপত্তা প্রয়োজন। পরিস্থিতি বিবেচনা করে তিনি আরও বলেন, ইউক্রেনে যুদ্ধ থামার গতিবিধি নেই। জেলেনস্কির মনোভাবের তীব্র নিন্দা করেন আমেরিকার প্রেসিডেন্ট।